
แผนอัตรากำลัง  ๓   ปี
ประจำปีงบประมาณ  พ.ศ.๒๕๕๕ – ๒๕๕๗
องค์การบริหารส่วนตำบลเทพราช
1. หลักการและเหตุผล
1.1. ประกาศคณะกรรมการกลางพนักงานส่วนตำบล (ก.อบต.) เรื่องมาตรฐานทั่วไปเกี่ยวกับอัตราตำแหน่ง กำหนดให้คณะกรรมการพนักงานส่วนตำบล (ก.อบต.จังหวัด) กำหนดตำแหน่งพนักงานส่วนตำบล ว่าจะมีตำแหน่งใด ระดับใด อยู่ในส่วนราชการใด จำนวนเท่าใด ให้คำนึงถึงภาระหน้าที่ความ         รับผิดชอบ  ลักษณะงานที่ต้องปฏิบัติ  ความยากและคุณภาพ ของงาน  ปริมาณ  ตลอดจนทั้งภาระค่าใช้จ่ายขององค์การบริหารส่วนตำบล ที่จะต้องจ่ายในด้านบุคคล โดยให้องค์การบริหารส่วนตำบลจัดทำแผนอัตรากำลังของพนักงานส่วนตำบล  เพื่อใช้ในการกำหนดตำแหน่งโดยความเห็นชอบของคณะกรรมการพนักงานส่วนตำบล (ก.อบต.จังหวัด) ทั้งนี้  ให้เป็นไปตามหลักเกณฑ์และวิธีการที่คณะกรรมการพนักงานส่วนตำบล (ก.อบต.) กำหนด
1.2. คณะกรรมการกลางพนักงานส่วนตำบล (ก.อบต.) ได้มีมติเห็นชอบประกาศกำหนดการกำหนดตำแหน่งพนักงานส่วนตำบล  โดยกำหนดแนวทางให้องค์การบริหารส่วนตำบล  จัดทำแผนอัตรากำลังขององค์การบริหารส่วนตำบล เพื่อเป็นกรอบในการกำหนดตำแหน่งและการใช้ตำแหน่งพนักงานส่วนตำบล  โดยให้เสนอคณะกรรมการพนักงานส่วนตำบล (ก.อบต.จังหวัด) พิจารณาให้ความเห็นชอบ  โดยได้กำหนดให้องค์การบริหารส่วนตำบลแต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจขององค์การบริหารส่วนตำบล วิเคราะห์ความต้องการกำลังคน  วิเคราะห์การวางแผนการใช้กำลังคน จัดทำกรอบอัตรากำลัง  และกำหนดหลักเกณฑ์และเงื่อนไขในการกำหนดตำแหน่งพนักงานส่วนตำบลตามแผนอัตรากำลัง ๓ ปี 

จากหลักการและเหตุผลดังกล่าว  องค์การบริหารส่วนตำบลเทพราช จึงได้จัดทำแผนอัตรากำลัง ๓ ปี  สำหรับปีงบประมาณ พ.ศ.๒๕๕๕ – ๒๕๕๗  ขึ้น
๒. วัตถุประสงค์
2.1 เพื่อให้องค์การบริหารส่วนตำบลเทพราช  มีโครงสร้างการแบ่งงานและระบบงานที่
เหมาะสมไม่ซ้ำซ้อน
2.2 เพื่อให้องค์การบริหารส่วนตำบลเทพราช  มีการกำหนดตำแหน่งการจัดอัตรากำลังโครงสร้าง
ให้เหมาะสมกับอำนาจหน้าที่ขององค์การบริหารส่วนตำบล ตามพระราชบัญญัติองค์กรปกครองส่วนท้องถิ่นแต่ละประเภท และตามพระบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น  พ.ศ.๒๕๔๒
2.3 เพื่อให้คณะกรรมการพนักงานส่วนตำบล (ก.อบต.จังหวัด) สามารถตรวจสอบการกำหนด
ตำแหน่งและการใช้ตำแหน่งข้าราชการหรือพนักงานส่วนท้องถิ่นว่าถูกต้องเหมาะสมหรือไม่
2.4 เพื่อเป็นแนวทางในการดำเนินการวางแผนการใช้อัตรากำลัง  การพัฒนาบุคลากรของ
องค์การบริหารส่วนตำบล
2.5 เพื่อให้องค์การบริหารส่วนตำบลเทพราช  สามารถวางแผนอัตรากำลังในการบรรจุแต่งตั้ง
พนักงานส่วนตำบล  เพื่อให้การบริหารงานขององค์การบริหารส่วนตำบลเกิดประโยชน์ต่อประชาชนเกิดผลสัมฤทธิ์ต่อภารกิจตามอำนาจหน้าที่  มีประสิทธิภาพ มีความคุ้มค่า สามารถลดขั้นตอนการปฏิบัติงาน และมีการลดภารกิจและยุบเลิกหน่วยงานที่ไม่จำเป็น  การปฏิบัติภารกิจสามารถตอบสนองความต้องการของประชาชนได้เป็นอย่างดี
2.6  เพื่อให้องค์กรปกครองส่วนท้องถิ่น  สามารถควบคุมภาระค่าใช้จ่ายด้านการบริหารงานบุคคล
ให้เป็นไปตามที่กฎหมายกำหนด
๓. ขอบเขตและแนวทางในการจัดทำแผนอัตรากำลัง  ๓  ปี

จากการศึกษา  วิเคราะห์  ภารกิจ  ขององค์การบริหารส่วนตำบลเทพราช  คณะกรรมการจัดทำแผนอัตรากำลังขององค์การบริหารส่วนตำบลเทพราช   เห็นสมควรให้จัดทำแผนอัตรากำลัง ๓ ปี  โดยมีขอบเขตเนื้อหาครอบคลุมในเรื่องต่าง ๆ  ดังต่อไปนี้
3.1 วิเคราะห์ภารกิจ  อำนาจหน้าที่ความรับผิดชอบขององค์การบริหารส่วนตำบล ตามพระราชบัญญัติองค์กรปกครองส่วนท้องถิ่น แต่ละประเภท และตามพระราชบัญญัติแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.๒๕๔๒  ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล  นโยบายผู้บริหาร  และสภาพปัญหาขององค์การบริหารส่วนตำบลเทพราช
3.2 กำหนดโครงสร้างการแบ่งส่วนราชการภายในและการจัดระบบงาน เพื่อรองรับภารกิจตามอำนาจหน้าที่ความรับผิดชอบ  ให้สามารถแก้ปัญหาของตำบลเทพราช ได้อย่างมีประสิทธิภาพ
3.3 กำหนดตำแหน่งในสายงานต่าง ๆ จำนวนตำแหน่ง และระดับตำแหน่ง ให้เหมาะสมกับภาระหน้าที่ความรับผิดชอบ  ปริมาณงาน และคุณภาพของงาน รวมทั้งสร้างความก้าวหน้าในสายอาชีพของกลุ่มงานต่าง ๆ 

3.4 จัดทำกรอบอัตรากำลัง ๓ ปี โดยภาระค่าใช้จ่ายด้านการบริหารงานบุคคลต้องไม่เกินร้อยละสี่สิบของงบประมาณรายจ่าย
3.5 ให้พนักงานส่วนตำบล ลูกจ้างประจำ พนักงานจ้างทุกคน ได้รับการพัฒนาความรู้ความสามารถอย่างน้อยปีละ  ๑  ครั้ง
๔. สภาพปัญหาความต้องการของประชาชนในพื้นที่องค์การบริหารส่วนตำบล

๔.๑. ข้อมูลทั่วไป



๔.๑.๑ ที่ตั้ง



องค์การบริหารส่วนตำบลเทพราช เป็นองค์การบริหารส่วนตำบลหนึ่งของอำเภอสิชล ซึ่งอยู่ทางทิศใต้ของอำเภอสิชล  และอยู่ทางทิศเหนือ ของจังหวัดนครศรีธรรมราช อยู่ห่างจากตัวอำเภอสิชลประมาณ  ๑๔ กิโลเมตร ห่างจากตัวเมืองจังหวัดนครศรีธรรมราช ประมาณ ๕๔ กิโลเมตร และห่างจากกรุงเทพมหานคร  ประมาณ ๗๑๓ กิโลเมตร  มีอาณาเขตติดต่อดังนี้

ทิศเหนือ  จดองค์การบริหารส่วนตำบลฉลอง บ้านห้วยแก้ว (ต.เขาน้อย)



ทิศใต้  จดองค์การบริหารส่วนตำบลเปลี่ยน อำเภอสิชล

ทิศตะวันออก  จดองค์การบริหารส่วนตำบลเสาเภา อำเภอสิชล

ทิศตะวันตก จดองค์การบริหารส่วนตำบลเปลี่ยน อำเภอสิชล และตำบลกรุงชิง อำเภอนบพิตำ 


๔.๑.๒ พื้นที่  




องค์การบริหารส่วนตำบลเทพราช  มีพื้นที่ทั้งหมดประมาณ ๕๐,๗๔๘.๗๕ ไร่ หรือ ๘๑.๑๙๘ ตร.กม.  ซึ่งแบ่งเป็นพื้นที่ประเภทต่าง ๆ ได้ดังนี้


๑. พื้นที่ชุมชนในหมู่บ้านต่างๆ ได้แก่ พื้นที่ตั้งบ้านเรือน สถานที่ราชการ ศาสนสถาน และสถาบันการศึกษา ซึ่งตั้งกระจัดกระจายอยู่ในองค์การบริหารส่วนตำบลคิดเป็นพื้นที่รวม ประมาณ ๑,๑๕๕ ไร่  หรือคิดเป็นร้อยละ ๒.๒๘  จากจำนวนพื้นที่ทั้งหมด


๒. พื้นที่เกษตรกรรม  เป็นพื้นที่เกษตรกรประกอบอาชีพเป็นรายได้ส่วนใหญ่ของครอบครัว  มีจำนวน ๑๑,๘๗๙ ไร่   หรือคิดเป็นร้อยละ ๒๓.๔๑ จากจำนวนพื้นที่ทั้งหมด ซึ่งได้แก่




- พื้นที่นา   มีจำนวน ๕,๑๑๓ ไร่   หรือคิดเป็นร้อยละ  ๑๐.๐๘


- พื้นที่ไม้ผล   ไม้ยืนต้น   ได้แก่  มะพร้าว   ยางพารา  เงาะ  ทุเรียน ลางสาด  เป็นต้น  มีจำนวนประมาณ ๖,๓๑๖ ไร่  หรือคิดเป็นร้อยละ  ๑๒.๔๕   



- พื้นที่ไร่   ได้แก่  ยาสูบ  แตงโม  ข้าวโพด  มีจำนวนประมาณ ๔๕๐ ไร่  หรือคิดเป็นร้อยละ ๐.๘๘ 




๓. พื้นที่สาธารณะประโยชน์ เป็นที่ดินของรัฐ ซึ่งประชาชนสามารถใช้ประโยชน์ร่วมกันได้       มีพื้นที่ประมาณ ๕๐๐ ไร่ หรือคิดเป็นร้อยละ ๐.๙๘  จากจำนวนพื้นที่ทั้งหมด



๔. พื้นที่ป่าสงวนแห่งชาติ   มีพื้นที่ประมาณ ๓๗,๑๖๙.๗๕ ไร่  หรือคิดเป็นร้อยละ ๗๓.๒๔  จากจำนวนพื้นที่ทั้งหมด  (ได้แก่พื้นที่ป่าสงวน  แห่งชาติคลองเผียน)




๕. พื้นที่อื่น ๆ  เช่น  ถนน  แหล่งน้ำ  ฯลฯ  มีพื้นที่ประมาณ ๔๕ ไร่ หรือคิดเป็นร้อยละ ๐.๐๙  จากจำนวนพื้นที่ทั้งหมด


๔.๑.๓ ลักษณะภูมิประเทศ



ลักษณะภูมิประเทศทั่วไปเป็นที่ราบเชิงภูเขา โดยด้านตะวันตกเป็นภูเขา (เทือกเขานครศรีธรรมราช-เขายวนเฒ่า) แนวเขตติดต่อกับจังหวัดสุราษฎร์ธานี พื้นที่ป่าไม้ เป็นป่าไม้ที่สมบูรณ์และเป็นแหล่งต้นน้ำลำธาร มีน้ำตกสวยงาม เช่น น้ำตกวังด้ง น้ำตกสามเทพ น้ำตกอ่าวยางแดง น้ำตกหนาน งาช้าง น้ำตกหนานช่องฟ้า น้ำตกช่องลม และมีภูเขาที่สำคัญ เช่น ภูเขายวนเฒ่า ภูเขาถ้ำเสือ ภูเขานนท์ ภูเขาหมื่นเห็ด  ภูเขาเต็ง ภูเขาเดือนหก ภูเขาช่องฟ้า ภูเขาธง  ภูเขาได ภูเขานุ้ย

๔.๑.๔ ลักษณะภูมิอากาศ



องค์การบริหารส่วนตำบลเทพราช ตั้งอยู่ในเขตร้อนใกล้เส้นศูนย์สูตร มีลักษณะภูมิอากาศแบบโซนร้อน มีฝนตกชุกเกือบตลอดปี และมีฤดูกาลเพียง ๒ ฤดู คือ ฤดูฝนและฤดูร้อน




- ฤดูฝน เริ่มตั้งแต่เดือน พฤษภาคม ถึง เดือนมกราคม ในช่วงนี้จะมีฝนตกหนักถึงหนักมาก จึงมีความชุ่มชื้นเพียงพอต่อพื้นที่




- ฤดูร้อน เริ่มตั้งแต่เดือนกุมภาพันธ์ ถึง เดือนเมษายน ในช่วงเดือนเมษายนจะมีอุณหภูมิสูงสุด ประมาณ ๔๐ องศาเซลเซียส   

           

๔.๑.๕ ทรัพยากรธรรมชาติ




ในบริเวณเทือกเขาทางทิศตะวันตกขององค์การบริหารส่วนตำบลเทพราช หมู่ที่๕ (บ้านเผียนล่าง) หมู่ที่ ๑๔(บ้านวาโย) หมู่ที่ ๑๐(บ้านเผียนบน) และหมู่ที่ ๑๕(บ้านสามเทพ) มีการค้นพบแร่ดีบุก

๔.๑.๖ จำนวนหมู่บ้าน  



จำนวนหมู่บ้านในเขตองค์การบริหารส่วนตำบลเทพราช  มีทั้งหมด  ๑๕ หมู่บ้าน
1. หมู่ที่   ๑
(บ้านต่อเรือ) 


2. หมู่ที่   ๒
(บ้านเทพราช)       


3. หมู่ที่   ๓
(บ้านต้นเนียง) 


4. หมู่ที่   ๔
(บ้านเขายวนเฒ่า) 


5. หมู่ที่   ๕
(บ้านเผียนล่าง) 


6. หมู่ที่   ๖
(บ้านไสอ้อย) 



7. หมู่ที่   ๗ 
(บ้านไสแพ)



8. หมู่ที่   ๘
(บ้านน้ำฉา)

9. หมู่ที่   ๙
(บ้านเขาคา)

10. หมู่ที่   ๑๐  (บ้านเผียนบน)

11. หมู่ที่   ๑๑  (บ้านสระยูง)

12. หมู่ที่   ๑๒  (บ้านสวนหัวแหวน)

13. หมู่ที่   ๑๓  (บ้านคลองคุด)

14. หมู่ที่   ๑๔  (บ้านวาโย)

15. หมู่ที่   ๑๕  (บ้านสามเทพ)

หมายเหตุ     หมู่ที่  ๔,๕,๑๐,๑๔ และ ๑๕    มีพื้นที่อยู่ในเขตป่าสงวนแห่งชาติคลองเผียนเป็นบางส่วน


๔.๑.๗ จำนวนประชากร



 จำนวนประชากรมีทั้งหมด ๗,๗๔๓ คน แยกเป็น ชาย ๓,๘๖๗ คน หญิง    ๓,๘๗๖ คน   ซึ่งมีรายละเอียดจำนวนประชากรแต่ละหมู่บ้านดังนี้(ข้อมูลจากฝ่ายทะเบียนและบัตร อำเภอสิชล ณ เดือนเมษายน ๒๕๕๔)
	หมู่ที่
	จำนวนครอบครัว
	จำนวนเพศชาย
	จำนวนเพศหญิง
	รวม

	๑
	๒๓๙
	๔๑๐
	๔๐๑
	๘๑๑

	๒
	๑๗๑
	๓๐๒
	๓๒๑
	๖๒๓

	๓
	๑๓๔
	๒๑๔
	๒๓๓
	๔๔๗

	๔
	๑๕๑
	๒๐๔
	๒๘๒
	๕๔๖

	๕
	๑๖๗
	๒๘๑
	๒๕๖
	๕๓๗

	๖
	๑๑๑
	๒๒๑
	๒๑๑
	๔๓๒

	๗
	๑๘๑
	๓๒๕
	๓๓๓
	๖๕๘

	๘
	๑๘๙
	๒๙๔
	๓๑๐
	๖๐๔

	๙
	๑๔๕
	๒๙๖
	๒๙๕
	๕๙๑

	๑๐
	๑๓๘
	๑๖๗
	๑๓๐
	๒๙๗

	๑๑
	๑๕๕
	๒๘๐
	๓๒๐
	๖๐๐

	๑๒
	๘๗
	๑๕๘
	๑๘๐
	๓๓๘

	๑๓
	๑๘๔
	๓๒๔
	๓๖๐
	๖๘๔

	๑๔
	๙๕
	๑๖๑
	๑๔๘
	๓๐๙

	๑๕
	๑๒๗
	๑๗๐
	๙๖
	๒๖๖

	รวม
	๒,๒๗๔
	๓,๘๖๗
	๓,๘๗๖
	๗,๗๔๓



๔.๒. สภาพทางเศรษฐกิจ



๔.๒.๑ อาชีพ


 อาชีพของประชากรขององค์การบริหารส่วนตำบลเทพราช ส่วนใหญ่ประกอบอาชีพทางเกษตรกรรม  เช่น ทำนา  ทำสวนผลไม้ สวนยางพารา  สวนกาแฟ  เป็นต้น กระจายอยู่ ทั่วไป แต่อย่างไรก็ตาม ประชาชนต้องการอาศัยธรรมชาติเป็นหลักในการประกอบอาชีพ อาศัยน้ำฝนซึ่งจะมีอิทธิพลต่อ การเกษตรเป็นอย่างยิ่งเพราะระบบชลประทานยังไม่ทั่วถึง ยางพารา เงาะ ทุเรียน ลางสาด  มะพร้าว  เป็นสินค้าที่ทำรายได้ให้แก่ประชากรในเขตองค์การบริหารส่วนตำบลเทพราชปีละหลายล้านบาท


-  การเกษตร  พื้นที่ทางการเกษตรรวมประมาณ ๑๑,๘๗๙  ไร่   แบ่งออกได้ดังนี้



๑. พื้นที่ทำนา  มีพื้นที่ประมาณ ๕,๑๑๓   ไร่


๒. พื้นที่ไม้ผล - ไม้ยืนต้น ซึ่งได้แก่ มะพร้าว ยางพารา เงาะ ทุเรียน ลางสาด เป็นต้น       ซึ่งมีพื้นที่ประมาณ ๖,๓๑๖ ไร่


๓. พื้นที่พืชไร่  ได้แก่  ยาสูบ แตงโม ข้าวโพด มีพื้นที่ประมาณ  ๔๕๐ ไร่


- การเลี้ยงสัตว์ จากสถิติการเลี้ยงสัตว์ในเขตองค์การบริหารส่วนตำบลเทพราช มีราษฎรนิยมเลี้ยงพันธ์ไก่เนื้อกันมากซึ่งทำรายได้ให้กับครอบครัวได้ดี อันดับรองลงมาคือ  การเลี้ยงสุกร



๔.๒.๒ หน่วยธุรกิจในเขตองค์การบริหารส่วนตำบลเทพราช


- โรงสีข้าว

จำนวน     ๒     แห่ง


- ปั้มน้ำมันขนาดเล็ก
จำนวน     ๓     แห่ง


- ร้านค้าเบ็ดเตล็ด
จำนวน   ๕๐    แห่ง


- ร้านซ่อมยานยนต์
จำนวน     ๔    แห่ง

๔.๓. สภาพทางสังคม



๔.๓.๑ การศึกษา
                


- โรงเรียนสังกัดสำนักงานคณะกรรมการการศึกษาขั้นพื้นฐาน จำนวน ๖  แห่ง
๑. โรงเรียนเทพราชพิทยาสรรค์
๒. โรงเรียนวัดธารน้ำฉา
๓. โรงเรียนบ้านน้ำฉา
๔. โรงเรียนบ้านเผียน
๕. โรงเรียนชุมชนวัดเทพราช
๖. โรงเรียนวัดเขายวนเฒ่า


๔.๓.๒ สถาบันและองค์กรทางศาสนา


- วัด จำนวน  ๒  แห่ง



๑. วัดธารน้ำฉา



๒. วัดเทพราช


- สำนักสงฆ์   จำนวน ๑ แห่ง



๑. วัดเขายวนเฒ่า

๔.๓.๓ สาธารณสุข        



- สถานีอนามัยประจำตำบล   มีจำนวน  ๒ แห่ง  คือ



๑. สถานีอนามัยบ้านน้ำฉา



๒. สถานีอนามัยเทพราช


- อัตราการมีและใช้ส้วมราดน้ำของประชากรร้อยละ ๙๕ %

๓.๔ ความปลอดภัยในชีวิตและทรัพย์สิน    



- ศูนย์บริการประชาชน  จำนวน   ๒  แห่ง  คือ

๑.ป้อมตำรวจ  หมู่ที่    ๙  บ้านเขาคา

๒.ป้อมตำรวจ  หมู่ที่    ๘  ท่าทน

๔.๔. การบริการพื้นฐาน


๔.๔.๑ การคมนาคม    


      

องค์การบริหารส่วนตำบลเทพราช มีการคมนาคมเฉพาะทางบก มีถนน รพช.  บ้านไสสับ – ตลิ่งชัน  ตัดผ่านถนน รพช.หัวแรด - อ่าวยางแดง ในเขตองค์การบริหารส่วนตำบลเทพราชทำให้การสัญจรไป - มา ได้หลายหมู่บ้านและหลายตำบล โดยเฉพาะมีถนนที่อยู่ในความรับผิดชอบของ   องค์การบริหารส่วนตำบลเทพราช  หลายสายซึ่งเชื่อมระหว่างหมู่บ้าน  เช่น

- ถนนสายสามแยกคลองต่อเรือ จดบ้านต้นเนียง ผ่านหมู่ที่ ๑ สภาพของถนนเป็นถนนคอนกรีตตลอดสาย

- ถนนสายกลุ่มสหกรณ์เพื่อการผลิต หมู่ที่ ๒ จดสายสามแยกบ้านเขาคา หมู่ที่ ๙ สภาพของถนนเป็นถนนคอนกรีตตลอดสาย

- ถนนสายตลาดเสาร์คลองคุด-บ้านเผียนบน สภาพของถนนเป็นคอนกรีต ๒๐ %


- ถนนสายบ้านต้นเนียง - โรงเรียนเผียน สภาพของถนนเป็นถนนลาดยางช่วงหน้า และช่วงหลังเป็นถนนหินผุ

- ถนนสายตลาดศุกร์ จด ตำบลฉลอง สภาพของถนนเป็นถนนลาดยางและหินผุบางส่วน

- ถนนสายบ้านต้นเนียง - บ้านเขายวนเฒ่า หมู่ที่ ๓,๔,๑๓ สภาพของถนนเป็นถนนลาดยาง

- ถนนสี่แยกอนามัย - หัวสะพานเปลี่ยน หมู่ที่ ๖ สภาพของถนนเป็นถนนคอนกรีตตลอดสาย

- ถนนสายเขายวนเฒ่า - วังแป้น (หมู่ที่ ๑๒ ตำบลเปลี่ยน) สภาพของถนนเป็นคอนกรีตและหินผุบางส่วน

- ถนนสายสี่แยกอนามัยเทพราช - ห้วยหิน  สภาพของถนนเป็นถนนคอนกรีต และหินผุบางส่วน

- ถนนสายบ้านนายอบ - ตลาดหัวทุ่ง สภาพถนนเป็นคอนกรีตตลอดสาย

- ถนนสายเขายวนเฒ่า - น้ำตกอ่าวยางแดง     สภาพถนนเป็นหินผุและลูกรังตลอดสาย


๔.๔.๒ การสื่อสาร



ไปรษณีย์ การสื่อสารของประชากรในเขตองค์การบริหารส่วนตำบลเทพราช ในส่วนของการใช้ไปรษณีย์ จะมีบุรุษไปรษณีย์ทำหน้าที่ส่ง ถ้าเขตพื้นที่ใดเป็นพื้นที่อยู่ในเขตสั่งจ่ายบุรุษไปรษณีย์จะนำส่งทุกครัวเรือน ถ้าพื้นที่ใดยังไม่อยู่ในเขตสั่งจ่ายบุรุษไปรษณีย์จะทำ หน้าที่ส่งผ่านกำนัน ผู้ใหญ่บ้าน และผู้ใหญ่บ้านจะส่งให้กับลูกบ้านของตนเอง
· โทรศัพท์สาธารณะ  

· โทรศัพท์บ้าน และส่วนตัว



๔.๔.๓ การไฟฟ้า 




ปัจจุบันองค์การบริหารส่วนตำบลเทพราช มีไฟฟ้าเข้าถึงทุกหมู่บ้าน บางครัวเรือน ในหมู่ที่ ๑๐ ใช้ไฟฟ้าพลังงานแสงอาทิตย์  แต่บางครัวเรือนยังไม่มีไฟฟ้าใช้ เนื่องจากต้องมีการขยายเขตไฟฟ้าซึ่งเป็นปัญหาที่จะต้องมีการพัฒนาต่อไป

๔.๔.๔ แหล่งน้ำธรรมชาติ



แหล่งน้ำธรรมชาติในเขตองค์การบริหารส่วนตำบลเทพราช มีห้วย, คลอง ดังต่อไปนี้ 

· คลองด้วน หมู่ที่ ๓


· ลำห้วยทรายขาว  หมู่ที่ ๑๓,๔
· คลองไทร    หมู่ที่ ๘


· ห้วยรากแก้ว    หมู่ที่ ๓
· ห้วยคลองคุด หมู่ที่ ๑๓
· ห้วยนายเหียม,คลองเปลี่ยน 
หมู่ที่ ๑๔
· คลองห้วยหิน  หมู่ที่ ๖
· คลองไสอ้อย หมู่ที่ ๗
· คลองต่อเรือ  หมู่ที่ ๑,๒
· คลองท่าทน, คลองเผียน หมู่ ๙, ๑, ๓, ๑๑, ๘, ๑๓, ๕, ๑๐, ๑๕ 
· ห้วยน้ำโพล้ง  หมู่ที่ ๑,๓
· ห้วยแห้ง หมู่ที่ ๔


· ห้วยวาโย
หมู่ที่ ๑๔


๔.๔.๔ แหล่งน้ำสร้างขึ้นใหม่
· ฝายน้ำล้น
หมู่ที่ ๒

จำนวน   ๒ แห่ง
· ฝายน้ำล้น
หมู่ที่ ๖

จำนวน   ๓ แห่ง
· ฝายน้ำล้น
หมู่ที่ ๔

จำนวน   ๑ แห่ง

เพื่อให้การวางแผนอัตรากำลัง ๓ ปี ขององค์การบริหารส่วนตำบลเทพราช สามารถดำเนินการตามอำนาจหน้าที่ได้อย่างมีประสิทธิภาพ องค์การบริหารส่วนตำบลเทพราชได้วิเคราะห์สภาพปัญหาในเขตพื้นที่ขององค์การบริหารส่วนตำบล ว่ามีปัญหาอะไรและความจำเป็นพื้นฐานและความต้องการของ   ประชาชนในเขตพื้นที่ที่สำคัญ ดังนี้


๔.๔. สภาพปัญหาและความต้องการด้านโครงสร้างพื้นฐาน
 

- สภาพปัญหา
· การคมนาคมขนส่งระหว่างหมู่บ้านไม่สะดวก
· โทรศัพท์สาธารณะมีไม่เพียงพอ
· ไฟฟ้าสาธารณะมีไม่เพียงพอ
· ปัญหาการระบายน้ำของหมู่บ้าน
· แหล่งน้ำมีไม่เพียงพอกับความต้องการ
· ระบบประปามีไม่เพียงพอ

    

- ความต้องการ
· ขุดลอกคูคลองระบายน้ำและวางวางท่อระบายน้ำ
· สร้างสะพาน คสล. ในพื้นที่ที่ถนนตัดผ่านลำห้วยหรือครอง
· ก่อสร้างท่อระบายน้ำ(ท่อเหลี่ยม)  ในกรณีที่ไม่ต้องสร้างสะพาน
· ก่อสร้างถนน คสล.

· จุดเจาะบ่อบาดาลในพื้นที่ที่ขาดแคลนน้ำหรือระบบประปาเข้าไม่ถึง 

· ติดต่อขอโทรศัพท์สาธารณะให้เพียงพอทุกหมู่บ้าน
· ติดตั้งไฟฟ้าสาธารณะบริเวณถนนหรือในพื้นที่ชุมชนเพิ่มขึ้น 

· ก่อสร้างระบบประปาหมู่บ้านให้ครบทุกหมู่บ้าน
· ปรับปรุงซ่อมแซมถนนลูกรัง  หินผุ  หินคลุก และปรับปรุงผิวถนนลาดยาง 



๔.๕. สภาพปัญหาและความต้องการด้านเศรษฐกิจ



- สภาพปัญหา
· ราคาผลผลิตทางการเกษตรตกต่ำ
· ขาดเงินกองทุนในการสนับสนุนกลุ่มอาชีพ
· ประชาชนยังมีรายได้ต่ำ
· แคลนตลาดรองรับผลผลิตทางการเกษตร
· ขาดการส่งเสริมและพัฒนาอาชีพ


- ความต้องการ
· จัดตั้งศูนย์ข้อมูลในการผลิตทางการเกษตร
· ฝึกอบรมความรู้   ด้านวิชาการและการศึกษาดูงาน
· สนับสนุนเงินทุนพร้อมอุปกรณ์
· ให้ความรู้ทางด้านเทคโนโลยีที่ทันสมัย
· ให้มีตลาดรองรับ


๔.๖. สภาพปัญหาและความต้องการด้านสังคม



- ปัญหา
· การแพร่ระบาดของยาเสพติดในกลุ่มวัยรุ่นและปัญหาอบายมุข
· การพัฒนาสตรี  เด็ก  เยาวชน  คนชรา  คนพิการ
· ด้านโภชนาการ และการกีฬายังไม่ดีเท่าที่ควร
· การปฏิบัติด้านสุขอนามัยครัวเรือนยังไม่ดีเท่าที่ควร
· ปัญหาทางด้านการศึกษาสำหรับผู้ด้อยโอกาส
· ความปลอดภัยในชีวิต และทรัพย์สินยังไม่มั่นคง
· ปัญหาของประเพณี  วัฒนธรรมได้ลบเลือนหรือสูญหาย
· ปัญหาด้านอาชญากรรมยังมีมาก
· ปัญหาการแพร่ระบาดของโรคเอดส์


-  ความต้องการ
· ฝึกอบรมให้ความรู้ทางโภชนาการ การอนามัยแม่และเด็ก
· ให้ความรู้ด้านสุขศึกษา
· ให้มีการป้องกันและแก้ไขปัญหายาเสพติด กำจัดยุงลายและรณรงค์โรคพิษสุนัข
· ดูแลสุขภาพผู้สูงอายุ  เด็ก  สตรี  และคนพิการ  สงเคราะห์ผู้สูงอายุ
· ความปลอดภัยในชีวิตและทรัพย์สิน
· ให้เด็กที่ด้อยโอกาสได้ศึกษาอย่างต่อเนื่อง
· ฟื้นฟูประเพณีวัฒนธรรม
· ลดอาชญากรรม


๔.๗. สภาพปัญหาและความต้องการด้านการศึกษา ศาสนาและวัฒนธรรม



- ปัญหา
· ปัญหาขาดงบประมาณในการส่งเสริมการศึกษาแก่เด็กปฐมวัยและผู้ด้อยโอกาสในการศึกษา
· ปัญหาขาดการฟื้นฟูประเพณีภายในตำบล
· ปัญหาเด็กและเยาวชนขาดการขัดเกลาจิตใจทางศาสนา
- ความต้องการ
· จัดให้มีการฟื้นฟูประเพณีและวัฒนธรรมภายในตำบล
· จัดหาวัสดุ ครุภัณฑ์และอุปกรณ์ทางการศึกษาแก่เด็กปฐมวัย
· ส่งเสริมการแก้ไขปัญหาเด็กและเยาวชนขาดการขัดเกลาจิตใจทางศาสนา


๔.๘. สภาพปัญหาและความต้องการด้านสาธารณสุข



- ปัญหา

-  ปัญหาด้านโภชนาการ

-  ปัญหาด้านอนามัยในครัวเรือน

-  ปัญหาประชาชนยังไม่ได้รับการบริการด้านสาธารณสุขยังไม่ทั่วถึง

-  ปัญหาการประชาสัมพันธ์ข้อมูลข่าวสารของสาธารณสุขยังไม่ทั่วถึง

-  ปัญหาโรคระบาดในคนและสัตว์

-  ปัญหาการแพร่ระบาดของไข้เลือดออก

-  ปัญหาการติดเชื้อเอดส์
- ความต้องการ
· สนับสนุนและส่งเสริมการการป้องกันการแพร่ระบาดของไข้เลือดออก
· สนับสนุนและส่งเสริมการป้องกันโรคระบาดในคนและสัตว์
· จัดให้มีการประชาสัมพันธ์ข้อมูลข่าวสารของสาธารณสุข
· จัดให้มีการอบรมเพิ่มความรู้ความเข้าใจที่เกี่ยวข้องกับสาธารณสุข


๔.๙. สภาพปัญหาและความต้องการด้านการเมืองและการบริหาร



- ปัญหา
· ปัญหาการเมืองระดับท้องถิ่น  ยังมีการซื้อสิทธิขายเสียง
· พนักงานส่วนตำบล สมาชิกสภาท้องถิ่นยังขาดอบรมเพื่อพัฒนาขีดความสามารถหรือ
เพิ่มประสิทธิภาพในการทำงานบริการอย่างต่อเนื่อง
· ประชาชนยังขาดการรวมกลุ่ม  ขาดการมีส่วนร่วม
· ปัญหายังขาดเครื่องมือเครื่องใช้ที่ทันสมัย  เช่น  เครื่องโทรสาร  โทรศัพท์
· ปัญหาการขาดอัตรากำลังเจ้าหน้าที่เพื่อให้บริการประชาชนอย่างเพียงพอ
· ปัญหาประชาคมระดับหมู่บ้านยังไม่เข้มแข็ง
· ปัญหาการขาดในการปรับปรุงวิธีการหารายได้เพิ่ม เช่น ยังไม่มีแผนที่ภาษีและทะเบียน
ทรัพย์สินเพื่อจัดเก็บรายได้ที่มีประสิทธิภาพ
- ความต้องการ
· จัดประชุมประชาคมสร้างความเข้มแข็งให้องค์กรภาคประชาชน กลุ่มสตรี กลุ่มอาสาอื่น ๆ
· จัดหาบุคลากรให้เพียงพอในการปฏิบัติงาน
· ต้องการเพิ่มประสิทธิภาพและเพิ่มความรู้ให้แก่เจ้าหน้าที่  สมาชิกสภา องค์การบริหาร
ส่วนตำบลและผู้บริหารท้องถิ่น
· จัดให้มีเครื่องมือเครื่องใช้ที่ทันสมัยเหมาะแก่การปฏิบัติงาน และเพียงพอ     แก่งาน
· จัดให้มีระบบแผนที่การจัดเก็บภาษีและทะเบียนทรัพย์สิน


๔.๑๐. สภาพปัญหาและความต้องการด้านแหล่งน้ำ



- ปัญหา
· ปัญหาแหล่งน้ำสาธารณะตื้นเขินขาดการบำรุงรักษา
· ปัญหาการขาดแคลนน้ำเพื่อการอุปโภค  บริโภค  ในช่วงฤดูแล้ง
· ปัญหาการขุดเจาะบ่อบาดาลไม่ทั่วถึง
· ปัญหาการขาดแคลนประปาหมู่บ้าน
· ปัญหาการขาดแคลนภาชนะในการกักเก็บน้ำในช่วงฤดูแล้ง
· ปัญหาการขาดน้ำทางด้านการเกษตร
- ความต้องการ
· ต้องการให้ท้องถิ่นมีน้ำกิน น้ำใช้ และน้ำเพื่อการเกษตรตลอดปี
· ขุดลอกคลอง  ขุดสระเก็บน้ำ
· ก่อสร้างฝายระบบส่งน้ำ


๔.๑๑. สภาพปัญหาและความต้องการด้านทรัพยากรธรรมชาติและสิ่งแวดล้อม



- ปัญหา
· ปัญหาราษฎรยังขาดจิตสำนึกในการรักษาและหวงแหนทรัพยากรธรรมชาติ  และสิ่งแวดล้อม
· ปัญหาการบุกรุกทำลายป่า
· ปัญหายังการจัดการขยะมูลฝอยในชุมชน
· ปัญหาขาดสถานที่ก่อสร้าง  เตาเผาขยะประจำหมู่บ้าน
· ปัญหายังขาดการจัดการระบบนิเวศน์
· ปัญหาการชี้แนวเขตป่าสงวนยังไม่ชัดเจน
- ความต้องการ
· รณรงค์ให้ความรู้ในการไม่ปล่อยน้ำเสียลงลำคลอง
· ฝึกอบรมจัดตั้งเยาวชนด้านการอนุรักษ์ทรัพยากรธรรมชาติและสิ่งแวดล้อม
· ต้องการให้มีการปลูกป่าชุมชน
· ให้มีมาตรการ บทลงโทษแก่ผู้ที่ล่าสัตว์ป่า สัตว์น้ำ หรือสัตว์สงวน และห้ามจับปลาในฤดูวางไข่
๔.๑๒. สภาพปัญหาและความต้องการด้านปัญหาอื่น ๆ
- ปัญหา
· ปัญหายังขาดการส่งเสริมการท่องเที่ยว  เช่น  ขาดประชาสัมพันธ์
· ปัญหาการปรับปรุงและขยายพื้นที่เพื่อรองรับนักท่องเที่ยว
· ปัญหายังขาดงบประมาณในการปรับปรุงแหล่งท่องเที่ยว
· ปัญหายังขาดสิ่งบริการหรือสิ่งอำนวยความสะดวกแก่นักท่องเที่ยว เช่น ห้องน้ำห้องส้วม  
สถานที่พักนักท่องเที่ยว
- ความต้องการ
· ก่อสร้างถนน คสล. ทางเท้าหรือบันไดคอนกรีตขึ้นแหล่งน้ำตก
· ประชาสัมพันธ์แหล่งท่องเที่ยวในพื้นที่และพื้นที่ใกล้เคียง
· ก่อสร้างสิ่งอำนวยความสะดวกในการบริหารแหล่งท่องเที่ยว เช่น ก่อสร้างห้องน้ำ  ห้องส้วม
ศาลาที่พัก  เรือนรับรอง
๕. ภารกิจ อำนาจหน้าที่ขององค์กรปกครองส่วนท้องถิ่น

การพัฒนาท้องถิ่นขององค์การบริหารส่วนตำบลเทพราช  เป็นการสร้างความเข้มแข็งของชุมชน  ในการร่วมคิดร่วมแก้ไขปัญหาร่วมสร้างร่วมจัดทำส่งเสริมความเข้มแข็งของชุมชนในเขตพื้นที่ขององค์การบริหารส่วนตำบลเทพราช  ให้มีส่วนร่วมในการพัฒนาท้องถิ่นในทุกด้าน  การพัฒนาองค์การบริหารส่วนตำบลเทพราชจะสมบูรณ์ได้  จำเป็นต้องอาศัยความร่วมมือของชุมชน  ในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหากันอย่างจริงจัง  องค์การบริหารส่วนตำบลเทพราช      ยังได้เน้นให้คนเป็นศูนย์กลางของการพัฒนาในทุกกลุ่มทุกวัยของประชากร  นอกจากนั้นยังได้เน้นการ    ส่งเสริมและสนับสนุนให้การศึกษาเด็กก่อนวัยเรียน และพัฒนาเยาวชนให้พร้อมที่จะเป็นบุคลากรที่มี     คุณภาพโดยยึดกรอบแนวทางในการจัดระเบียบการศึกษา ส่วนด้านพัฒนาอาชีพนั้น จะเน้นพัฒนาเศรษฐกิจชุมชนพึ่งตนเองในท้องถิ่น และยังจัดให้ตั้งเศรษฐกิจแบบพอเพียงโดยส่วนรวม

การวิเคราะห์ภารกิจ อำนาจหน้าที่ขององค์การบริหารส่วนตำบล  ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.๒๕๔๒ และรวบรวมกฎหมายอื่นของ อบต. โดยใช้เทคนิค SWOT เข้ามาช่วย ทั้งนี้เพื่อให้ทราบว่าองค์การบริหารส่วนตำบล มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร  โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT องค์การบริหารส่วนตำบลเทพราช  กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด   แผนพัฒนาอำเภอ  แผนพัฒนาตำบล  นโยบายของรัฐบาล และนโยบายของผู้บริหารท้องถิ่น ทั้งนี้ สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้ ๗ ด้าน ซึ่งภารกิจ ดังกล่าวถูกกำหนดอยู่ในพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และตาม พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.๒๕๔๒  ดังนี้
๕.๑ ด้านโครงสร้างพื้นฐาน  มีภารกิจที่เกี่ยวข้อง  ดังนี้
(1) จัดให้มีและบำรุงรักษาทางน้ำและทางบก (มาตรา ๖๗ (๑))

(2) ให้มีน้ำเพื่อการอุปโภค บริโภค และการเกษตร (มาตรา ๖๘ (๑))

(3) ให้มีและบำรุงการไฟฟ้าหรือแสงสว่างโดยวิธีอื่น (มาตรา ๖๘ (๒))

(4) ให้มีและบำรุงรักษาทางระบายน้ำ  (มาตรา ๖๘ (๓))

(5) การสาธารณูปโภคและการก่อสร้างอื่น ๆ (มาตรา ๑๖ ))

(6) การสาธารณูปโภค  (มาตรา  ๑๖ (๕))

๕.๒ ด้านส่งเสริมคุณภาพชีวิต  มีภารกิจที่เกี่ยวข้อง  ดังนี้
(1) ส่งเสริมการพัฒนาสตรี  เด็ก เยาวชน ผู้สูงอายุ  และผู้พิการ (มาตรา ๖๗(๖))

(2) ป้องกันโรคและระงับโรคติดต่อ  (มาตรา ๖๗ (๓))

(3) ให้มีและบำรุงสถานที่ประชุม การกีฬาและการพักผ่อนหย่อนใจและสวนสาธารณะ 

(มาตรา  ๖๘ (๔))

(4) การสังคมสงเคราะห์  และการพัฒนาคุณภาพชีวิตเด็ก สตรี คนชราและผู้ด้อยโอกาส 

(มาตรา ๖๘ (๔))

(5) การปรับปรุงแหล่งชุมชนแออัดและการจัดการเกี่ยวกับที่อยู่อาศัย  (มาตรา ๑๖(๒))

(6) การสาธารณสุข  การอนามัยครอบครัว และการรักษาพยาบาล (มาตรา ๑๖ (๑๙))

๕.๓ ด้านการจัดระเบียบชุมชน สังคม และการรักษาความสงบเรียบร้อย มีภารกิจที่เกี่ยวข้อง ดังนี้
(1) การส่งเสริมประชาธิปไตย ความเสมอภาคและลัทธิเสรีภาพของประชาชน (มาตรา ๑๖ (๕))

(2) การป้องกันและบรรเทาสาธารณภัย (มาตรา ๖๗ (๔))

(3) การจัดให้ระบบรักษาความสงบเรียบร้อยในจังหวัด
(4) การรักษาความสงบเรียบร้อยและศีลธรรมอันดีของประชาชนในเขตสภาตำบล
(5) การควบคุมอาคาร  (มาตรา ๑๖ (๒๘))

(6) การผังเมือง  (มาตรา ๖๘ (๑๓))

(7) จัดให้มีที่จอดรถ (มาตรา ๑๖ (๓))

๕.๔ ด้านการวางแผน การส่งเสริมการลงทุน พาณิชกรรมและการท่องเที่ยว มีภารกิจที่เกี่ยวข้อง ดังนี้
(1) ส่งเสริมให้มีอุตสาหกรรมในครอบครัว (มาตรา ๖๘ (๖))

(2) การส่งเสริมการท่องเที่ยว  (มาตรา  ๖๘ (๑๒))

(3) การพาณิชย์ การส่งเสริมการลงทุนและการทำกิจกรรมไม่ว่าจะดำเนินการเองหรือ
ร่วมกับบุคคลอื่นหรือจากสหการ  (มาตรา ๑๖ (๗))

(4) การจัดตั้งและดูแลตลาดกลาง  (มาตรา ๖๘ (๑๐))

(5) การส่งเสริมการฝึก และประกอบอาชีพ  (มาตรา  ๑๖ (๖))

(6) บำรุงและส่งเสริมการประกอบอาชีพของราษฎร (มาตรา ๖๘ (๗))

(7) ให้มีและส่งเสริมกลุ่มเกษตรกร และกิจการสหกรณ์ (มาตรา ๖๘ (๕))

๕.๕ ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อมมีภารกิจที่เกี่ยวข้อง ดังนี้
(1) การคุ้มครอง  ดูแลและบำรุงรักษาป่าไม้  ที่ดิน ทรัพยากรธรรมชาติและสิ่งแวดล้อม
(2) การจัดตั้งและการดูแลระบบบำบัดน้ำเสียรวม
(3) การกำจัดมูลฝอยและสิ่งปฏิกูลรวม
(4) การกำจัดมูลฝอยและสิ่งปฏิกูล
(5) การจัดการสิ่งแวดล้อมและมลพิษต่าง ๆ
๕.๖ ด้านการศาสนา ศิลปวัฒนธรรม จารีตประเพณีและภูมิปัญญาท้องถิ่นมีภารกิจที่เกี่ยวข้อง ดังนี้
(1) การจัดการศึกษา
(2) บำรุงรักษาศิลปะ  จารีตประเพณี  ภูมิปัญญาท้องถิ่น และวัฒนธรรมอันดีของท้องถิ่น
(3) การส่งเสริมการกีฬา  จารีตประเพณี  และวัฒนธรรมอันดีงามของท้องถิ่น
(4) การจัดให้มีพิพิธภัณฑ์และหอจดหมายเหตุ
(5) การศึกษา  การทำนุบำรุงศาสนา  และการส่งเสริมวัฒนธรรม
๕.๗ ด้านการบริหารจัดการและสนับสนุนการปฏิบัติภารกิจของส่วนราชการ และองค์กรปกครอง
ส่วนท้องถิ่น  มีภารกิจที่เกี่ยวข้อง  ดังนี้
(1) สนับสนุนสภาตำบลและองค์กรปกครองส่วนท้องถิ่นอื่นในการพัฒนาท้องถิ่นสนับสนุน
หรือช่วยเหลือส่วนราชการหรือองค์กรปกครองส่วนท้องถิ่นอื่นในการพัฒนาท้องถิ่น
(2) ประสานและให้ความร่วมมือในการปฏิบัติหน้าที่ของสภาตำบล และองค์กรปกครอง
ส่วนท้องถิ่นอื่น
(3) การแบ่งสรรเงินซึ่งตามกฎหมายจะต้องแบ่งให้แก่สภาตำบลและองค์กรปกครอง 
ส่วนท้องถิ่นอื่น
(4) การให้บริการแก่เอกชน  ส่วนราชการ  หน่วยงานของรัฐ  รัฐวิสาหกิจ  หรือองค์กร 
ปกครองส่วนท้องถิ่นอื่น
ภารกิจทั้ง ๗ ด้าน ตามที่กฎหมายกำหนดให้อำนาจองค์การบริหารส่วนตำบลสามารถจะแก้ปัญหา ขององค์การบริหารส่วนตำบลเทพราชได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ประกอบด้วยการดำเนินการขององค์การบริหารส่วนตำบล จะต้อง สอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารขององค์การบริหารส่วนตำบล เป็นสำคัญ
๖. ภารกิจ และภารกิจรอง ที่องค์กรปกครองส่วนท้องถิ่นจะดำเนินการ

ภารกิจหลัก
(1) ด้านการปรับปรุงโครงสร้างพื้นฐาน
(2) ด้านการส่งเสริมคุณภาพชีวิต
(3) ด้านการจัดระเบียบชุมชน  สังคม  และการรักษาความสงบเรียบร้อย
(4) ด้านการอนุรักษ์ทรัพยากรธรรมชาติและสิ่งแวดล้อม
(5) การพัฒนาสิ่งแวดล้อมและทรัพยากรธรรมชาติ
(6) การพัฒนาและปรับปรุงแหล่งท่องเที่ยว
(7) ด้านการส่งเสริมการศึกษา
(8) การพัฒนาการเมืองและการบริหาร
(9) ด้านส่งเสริมการศึกษา
(๑๐) ด้านการป้องกันและบรรเทาสาธารณภัย
ภารกิจรอง
(1) การฟื้นฟูวัฒนธรรมและส่งเสริมประเพณีท้องถิ่น
(2) การส่งเสริมการเกษตรและประกอบอาชีพทางการเกษตร
(3) การสนับสนุนและส่งเสริมอุตสาหกรรมในครัวเรือน
(4) ด้านการวางแผน  การส่งเสริมการลงทุน
๗. สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง

องค์การบริหารส่วนตำบลเทพราช กำหนดโครงสร้างการแบ่งส่วนราชการออกเป็น ๓ ส่วน ได้แก่  สำนักงานปลัดองค์การบริหารส่วนตำบล ส่วนการคลัง และส่วนโยธา โดยกำหนดกรอบอัตรากำลังจำนวนทั้งสิ้น ๑๘  ตำแหน่ง และมีตำแหน่งว่าง ๒ ตำแหน่ง ซึ่งเพียงพอต่อปริมาณงานที่มีในอนาคต 
๘.  โครงสร้างและการกำหนดส่วนราชการ
 
จากการที่องค์การบริหารส่วนตำบลเทพราช ได้ทำการวิเคราะห์ภารกิจและปริมาณงาน รวมทั้งสภาพปัญหาเกี่ยวกับการบริหารงานบุคคลในด้านต่าง ๆ เรียบร้อยแล้วนั้น องค์การบริหารส่วนตำบลเทพราช  มีภารกิจงานที่เพิ่มขึ้น จึงกำหนดโครงสร้างอัตรากำลังขึ้นใหม่ ดังนี้
๘.๑   โครงสร้าง
 
จากการที่องค์การบริหารส่วนตำบลเทพราช ได้กำหนดภารกิจหลักและภารกิจรองที่จะดำเนินการดังกล่าว จึงกำหนดตำแหน่งของพนักงานส่วนตำบลให้ตรงกับภารกิจดังกล่าวและในระยะแรกการกำหนดโครงสร้างส่วนราชการที่จะรับรองการดำเนินการตามภารกิจนั้น เมื่อมีการดำเนินการตามภารกิจ องค์การบริหารส่วนตำบลเทพราช กำหนดภารกิจการคลังซึ่งต้องแยกงานด้านการเงินและบัญชี ออกเป็นงานการเงิน และงานบัญชี เพื่อรองรับปริมาณงานให้ชัดเจนมากยิ่งขึ้นโดยมีส่วนราชการและงานตามโครงสร้าง ดังนี้
	โครงสร้างตามแผนอัตรากำลังปัจจุบัน
	โครงสร้างตามแผนอัตรากำลังใหม่
	หมายเหตุ

	๑. สำนักงานปลัด อบต.
	๑. สำนักงานปลัด อบต.
	 

	     ๑.๑ งานบริหารทั่วไป
	     ๑.๑ งานบริหารทั่วไป
	 

	     ๑.๒ งานนโยบายและแผน
	     ๑.๒ งานนโยบายและแผน
	 

	     ๑.๓ งานกฎหมายและคดี
	     ๑.๓ งานกฎหมายและคดี
	 

	๒. ส่วนการคลัง
	๒. ส่วนการคลัง
	 

	     ๒.๑ งานการเงินและบัญชี
	     ๒.๑ งานการเงิน
	 

	     ๒.๒ งานพัฒนาและจัดเก็บรายได้
	     ๒.๒ งานบัญชี
	 

	     ๒.๓ งานทะเบียนทรัพย์สินและพัสดุ
	     ๒.๓ งานพัฒนาและจัดเก็บรายได้
	 

	 
	     ๒.๔ งานทะเบียนทรัพย์สินและพัสดุ
	 

	๓. ส่วนโยธา
	๓. ส่วนโยธา
	 

	    ๓.๑  งานก่อสร้าง
	    ๓.๑  งานก่อสร้าง
	 


	       ปัจจุบันองค์การบริหารส่วนตำบลเทพราช  มีพนักงานส่วนตำบล  จำนวน  ๑๖  ตำแหน่ง ๆ ที่มีคนครอง ๑๔  ตำแหน่ง  มีตำแหน่งว่าง  ๒ ตำแหน่ง ลูกจ้างประจำ จำนวน  ๓  ตำแหน่ง  ดังนี้

	ที่
	ชื่อ  -  สกุล
	ตำแหน่ง
	เงินเดือน
	หมายเหตุ

	๑
	นายสมชาย  มีทรัพย์
	นักบริหารงาน อบต. ๗
	๒๒,๖๒๐.๐๐
	 

	๒
	นางรามาวดี  นงค์นวล
	นักบริหารงาน อบต. ๖
	๑๗,๖๙๐.๐๐
	 

	๓
	นางเบญจวรรณ   ขาวเขียว
	นักบริหารงานทั่วไป ๖
	๑๔,๓๐๐.๐๐
	 

	๔
	นายฉลอง  บุญแสวง
	นักบริหารงานช่าง ๖
	๒๓,๕๕๐.๐๐
	 

	๕
	นางสาวโสภิต  จิตเขม้น
	เจ้าหน้าที่บริหารงานการเงินและบัญชี ๕
	๑๒,๘๔๐.๐๐
	 

	๖
	นายสุชาติ  แซ่จิว
	เจ้าหน้าที่วิเคราะห์นโยบายและแผน ๕
	๑๒,๘๔๐.๐๐
	 

	๗
	-
	นิติกร ๓-๕/๖ ว
	-
	ว่าง

	๘
	นายสุธรรม   แก้วสีขาว
	บุคลากร ๕
	๑๒,๒๔๐.๐๐
	 

	๙
	นางสาวอรชร  ใจห้าว
	นักวิชาการเงินและบัญชี ๔
	๑๐,๙๕๐.๐๐
	 

	๑๐
	นางสาวขนิษฐา  มะสัน
	นักวิชาการศึกษา ๔
	๑๐,๙๕๐.๐๐
	 

	๑๑
	นายอำพล  ศรีสว่าง
	นักพัฒนาชุมชน ๓
	๙,๓๔๐.๐๐
	 

	๑๒
	นายเฉลิมชนม์  ว่องวชิราพาณิชย์
	นายช่างโยธา ๔
	๑๐,๗๐๐.๐๐
	 

	๑๓
	นางสาวกรกันยา  กองแก้ว
	เจ้าพนักงานจัดเก็บรายได้ ๔
	๑๐,๔๔๐.๐๐
	 

	๑๔
	-
	นายช่างโยธา ๒-๔/๕
	-
	ว่าง

	๑๕
	นายบัญชา  ช้างกลาง
	เจ้าพนักงานธุรการ ๓
	๘,๓๔๐.๐๐
	 

	๑๖
	นายประสิทธิ  ชุมโชติ
	เจ้าพนักงานป้องกันและบรรเทาสาธารณภัย ๓
	๘,๓๔๐.๐๐
	 

	๑๗
	นางสาว
	เจ้าพนักงานพัสดุ ๒
	๗,๔๖๐.๐๐
	

	๑๘
	นางฉันชนก  ตละพา
	เจ้าหน้าที่พัสดุ ๑
	๖,๔๐๐.๐๐
	 

	 
	ลูกจ้างประจำ
	 
	 
	 

	๑๙
	นางจิราภา   แก้วประจุ
	เจ้าหน้าที่การเงินและบัญชี
	๑๑,๔๐๐.๐๐
	 

	๒๐
	นางสุภานัน   ลิ่มประเสริฐวงศ์
	เจ้าหน้าที่ธุรการ
	๑๐,๒๘๐.๐๐
	 

	๒๑
	นายประพัฒน์  ซื่อสัตย์
	นักการภารโรง
	๘,๖๑๐.๐๐
	 

	รวม
	๒๑๐,๐๐๐.๐๐
	 


๘.๒ การวิเคราะห์การกำหนดตำแหน่ง
 
องค์การบริหารส่วนตำบลเทพราช  ได้วิเคราะห์การวิเคราะภารกิจและปริมาณงานและได้จัดทำกรอบอัตรากำลังใหม่แล้ว โดยมีการประมาณการการใช้อัตรากำลังข้าราชการ พนักงานส่วนท้องถิ่นและลูกจ้างในระยะเวลา ๓ ปี เพื่อความเหมาะสมกับภารกิจและปริมาณงานและความคุ้มค่าต่อการใช้จ่ายงบประมาณขององค์การบริหารส่วนตำบล ให้สามารถบริหารงานให้เป็นไปอย่างมีประสิทธิภาพ ประสิทธิผล โดยนำผลการวิเคราะห์ตำแหน่งมากรอกข้อมูลลงในกรอบอัตรากำลัง ๓ ปี ดังนี้
สำนักงานปลัดองค์การบริหารส่วนตำบล  มีภารกิจด้านการจัดระเบียบชุมชนและพัฒนาชุมชน  สังคมและการรักษาความสงบเรียบร้อย  ด้านกฎหมาย กฎ ระเบียบ หนังสือสั่งการและข้อบัญญัติตำบล   ด้านส่งเสริมคุณภาพชีวิต ด้านการวางแผนงานและโครงการต่าง ๆ การส่งเสริมการลงทุน พาณิชยกรรม การท่องเที่ยว ด้านการศึกษา ศาสนา ศิลปวัฒนธรรม จารีตประเพณีและวัฒนธรรมท้องถิ่น การสนับสนุนการป้องกันและบรรเทาสาธารณภัย  การปฏิบัติภารกิจของส่วนราชการและองค์กรปกครองส่วนท้องถิ่น
(1) หัวหน้าสำนักงานปลัด(นักบริหารงานทั่วไป ๖)
(2) เจ้าหน้าที่วิเคราะห์นโยบายและแผน  ๕
(3) บุคลากร ๕
(4) นิติกร ๓-๕/๖ว.

(5) นักวิชาการศึกษา  ๔
(6) นักพัฒนาชุมชน ๓
(7) เจ้าพนักงานธุรการ  ๓
(8) เจ้าพนักงานป้องกันและบรรเทาสาธารณภัย ๒
ส่วนการคลัง  มีภารกิจด้านบริหารงานคลัง   เกี่ยวกับการเงินและบัญชี การบริหารงานพัสดุ การจัดซื้อจัดจ้าง  การควบคุมพัสดุและทะเบียนทรัพย์สิน การพัฒนาและจัดเก็บรายได้การจัดทำแผนที่และทะเบียนทรัพย์สินเพื่อสนับสนุนการปฏิบัติภารกิจของ   ส่วนราชการและองค์กรปกครองส่วนท้องถิ่น
(1) หัวหน้าส่วนการคลัง(เจ้าหน้าที่บริหารงานการเงินและบัญชี  ๕)

(2) นักวิชาการเงินและบัญชี ๔
(3) เจ้าพนักงานจัดเก็บรายได้ ๔
(4) เจ้าพนักงานพัสดุ ๒
(5) เจ้าหน้าที่พัสดุ ๑
ส่วนโยธา  มีภารกิจด้านบริหารจัดการด้านโครงสร้างพื้นฐาน  เช่น การก่อสร้างถนน คสล.  การปรับปรุงถนนลูกรัง  การบุกเบิกถนน การก่อสร้างอุโมงค์ระบายน้ำ  การก่อสร้างสะพาน  การติดตั้งไฟฟ้าสาธารณะและสัญญาณไฟฟ้าเพื่อป้องกันการเกิดอุบัติเหตุ การก่อสร้างระบบประปาหมู่บ้านและอนุรักษ์ทรัพยากรธรรมชาติและสิ่งแวดล้อม

(1) หัวหน้าส่วนโยธา(นักบริหารงานช่าง ๗)

(2) นายช่างโยธา  ๔
(3) นายช่างโยธา ๒-๔/๕
กรอบอัตรากำลัง  ๓  ปี( ๒๕๕๕ - ๒๕๕๗)
	ส่วนราชการ
	กรอบอัตรา
กำลังเดิม
	กรอบอัตรากำลังใหม่
	เพิ่ม / ลด
	หมายเหตุ

	
	
	๒๕๕๕
	๒๕๕๖
	๒๕๕๗
	๒๕๕๕
	๒๕๕๖
	๒๕๕๗
	

	นักบริหารงาน อบต.๗  (ปลัด อบต.)
	๑
	๑
	๑
	๑
	-
	-
	-
	

	นักบริหารงาน อบต.๖  (รองปลัด อบต.)
	๑
	๑
	๑
	๑
	-
	-
	-
	

	สำนักงานปลัด อบต.
	
	
	
	
	
	
	
	

	- นักบริหารงานทั่วไป ๖ (หัวหน้าสำนักงานปลัด อบต.)
	๑
	๑
	๑
	๑
	-
	-
	-
	

	- เจ้าหน้าที่วิเคราะห์นโยบายและแผน ๓-๕/๖ ว
	๑
	๑
	๑
	๑
	-
	-
	-
	

	- บุคลากร ๓-๕/๖ ว
	๑
	๑
	๑
	๑
	-
	-
	-
	

	- นิติกร ๓ – ๕ / ๖ ว.
	๑
	๑
	๑
	๑
	-
	-
	-
	ว่าง

	- นักวิชาการศึกษา ๓ – ๕/๖ ว.
	๑
	๑
	๑
	๑
	-
	-
	-
	

	- นักพัฒนาชุมชน ๓-๕/๖ ว
	๑
	๑
	๑
	๑
	-
	-
	-
	

	- เจ้าพนักงานธุรการ ๒-๔/๕
	๑
	๑
	๑
	๑
	-
	-
	-
	

	- เจ้าพนักงานป้องกันและบรรเทาสาธารณภัย ๒-๔/๕
	๑
	๑
	๑
	๑
	-
	-
	-
	

	ลูกจ้างประจำ
	
	
	
	
	
	
	
	

	-  เจ้าหน้าที่ธุรการ
	๑
	๑
	๑
	๑
	-
	-
	-
	

	-  นักการภารโรง
	๑
	๑
	๑
	๑
	-
	-
	-
	

	ส่วนการคลัง
	
	
	
	
	
	
	
	

	-  เจ้าหน้าที่บริหารงานการเงินและบัญชี ๕
    (หัวหน้าส่วนการคลัง)
	๑
	๑
	๑
	๑
	-
	-
	-
	

	-  นักวิชาการเงินและบัญชี  ๓-๕/๖ ว
	๑
	๑
	๑
	๑
	-
	-
	-
	

	-  เจ้าพนักงานจัดเก็บรายได้  ๒ – ๔/๕
	๑
	๑
	๑
	๑
	-
	-
	
	

	-  เจ้าพนักงานพัสดุ  ๒-๔/๕
	๑
	๑
	๑
	๑
	-
	-
	-
	

	-  เจ้าหน้าที่พัสดุ ๑-๓/๔
	๑
	๑
	๑
	๑
	-
	
	
	

	ลูกจ้างประจำ
	
	
	
	
	
	
	
	

	-  เจ้าหน้าที่การเงินและบัญชี
	๑
	๑
	๑
	๑
	-
	-
	-
	

	ส่วนโยธา.
	
	
	
	
	
	
	
	

	- นักบริหารงานช่าง  ๗ (หัวหน้าส่วนโยธา)
	๑
	๑
	๑
	๑
	-
	-
	-
	

	-  นายช่างโยธา ๒-๔/๕
	๑
	๑
	๑
	๑
	-
	-
	-
	

	-  นายช่างโยธา ๒-๔/๕
	๑
	๑
	๑
	๑
	-
	-
	-
	ว่าง

	รวม
	๒๑
	๒๑
	๒๑
	๒๑
	-
	-
	-
	


๑๐. แผนภูมิโครงสร้างการแบ่งส่วนราชการตามแผนอัตรากำลัง ๓ ปี
   โครงสร้างส่วนราชการของ
   องค์การบริหารส่วนตำบลเทพราช
[image: image1.png]










   โครงสร้างสำนักงานปลัด อบต.  

องค์การบริหารส่วนตำบลเทพราช





-  บุคลากร  ๓–๕ / ๖ว.


-  เจ้าหน้าที่วิเคราะห์นโยบายและแผน ๓-๕/๖ ว.

-  นิติกร  ๓–๕ / ๖ว.



-  นักวิชาการศึกษา ๓-๕/๖ว.
-  เจ้าพนักงานธุรการ ๒-๔/๕




-  นักพัฒนาชุมชน ๓-๕/๖ ว.





-  เจ้าพนักงานป้องกันและบรรเทาสาธารณภัย ๒-๔/๕



-  เจ้าหน้าที่ธุรการ(ลูกจ้างประจำ)



-  นักการภารโรง(ลูกจ้างประจำ)


-  หัวหน้าศูนย์พัฒนาเด็กเล็ก(ภารกิจ)



-  ผู้ช่วยครูผู้ดูแลเด็ก(ภารกิจ)




-  ผู้ดูแลเด็ก(ภารกิจ)



-  พนักงานขับรถยนต์(ภารกิจ)


-  พนักงานขับเครื่องจักรกลขนาดเบา(ภารกิจ)



-  คนงานทั่วไป(ทั่วไป)





	ระดับ
	๖
	๖ ว
	๕
	๔
	๓
	๒
	๑
	ลูกจ้างประจำ
	พนักงานจ้างตามภารกิจ
	พนักงานจ้าง       ทั่วไป

	จำนวน
	๑
	-
	๑
	๑
	๒
	๑
	-
	๒
	๘
	๑


โครงสร้างส่วนการคลัง
องค์การบริหารส่วนตำบลเทพราช




     -  เจ้าหน้าที่การเงินและบัญชี(ลูกจ้างประจำ)
-  นักวิชาการเงินและบัญชี ๓ – ๕/๖ว
-  เจ้าพนักงานจัดเก็บรายได้  ๒ – ๔/๕
-  เจ้าพนักงานพัสดุ ๒ – ๔/๕
     










-  ผู้ช่วยเจ้าพนักงานจัดเก็บรายได้(ภารกิจ)
-  เจ้าหน้าที่พัสดุ ๑-๓/๔





	ระดับ
	๖
	๖ ว
	๕
	๔
	๓
	๒
	๑
	ลูกจ้างประจำ
	พนักงานจ้างตามภารกิจ
	พนักงานจ้าง       ทั่วไป

	จำนวน
	-
	-
	๑
	๒
	-
	๑
	๑
	๑
	-
	-


โครงสร้างส่วนโยธา
องค์การบริหารส่วนตำบลเทพราช



-  นายช่างโยธา   ๒ – ๔/๕
-  นายช่างโยธา   ๒ – ๔/๕
	ระดับ
	๗
	๖
	๖ ว
	๕
	๔
	๓
	๒
	๑
	ลูกจ้างประจำ
	พนักงานจ้างตามภารกิจ
	พนักงานจ้าง       ทั่วไป

	จำนวน
	๑
	
	-
	-
	๑
	-
	-
	-
	-
	-
	-


๑๑. แนวทางการพัฒนาพนักงานส่วนตำบล และลูกจ้างขององค์การบริหารส่วนตำบลเทพราช

พนักงานส่วนตำบลและลูกจ้างขององค์การบริหารส่วนตำบลเทพราช จะพึงปฏิบัติหน้าที่ด้วยความซื่อสัตย์  สุจริตอย่างเต็มกำลังความสามารถ ด้วยความรอบคอบ รวดเร็ว ขยันหมั่นเพียร โดยคำนึงถึงประโยชน์ของราชการและให้บริการประชาชนอย่างเสมอภาค

องค์การบริหารส่วนตำบลเทพราช จะกำหนดแนวทางพัฒนาพนักงานส่วนตำบลโดยการจัดทำแผนแม่บทการพัฒนาพนักงานส่วนตำบล เพื่อเพิ่มพูนความรู้ ทักษะ ทัศนคติ มีคุณธรรมและจริยธรรม อันจะทำให้ปฏิบัติหน้าที่ของพนักงานส่วนตำบลเป็นไปอย่างมีประสิทธิภาพ  โดยให้พนักงานส่วนตำบลทุกคน  ทุกตำแหน่งได้มีโอกาสที่จะได้รับการพัฒนาภายในช่วงระยะเวลาตามแผนอัตรากำลัง  ๓ ปี ทั้งนี้ วิธีการพัฒนา อาจใช้วิธีการใดวิธีหนึ่งหรือหลายวิธีก็ได้ เช่น การปฐมนิเทศ  การฝึกอบรม การศึกษาหรือดูงาน การประชุมเชิงปฏิบัติการ ประกอบในการพัฒนาพนักงานส่วนตำบลและลูกจ้างขององค์การบริหารส่วนตำบล   เพื่อให้งานเป็นไปอย่างมีประสิทธิภาพและประสิทธิผล  บังเกิดผลดีต่อประชาชนและท้องถิ่นต่อไป
๑๒.  ประกาศคุณภาพจริยธรรมของพนักงานส่วนตำบลและลูกจ้างขององค์การบริหารส่วนตำบล
องค์การบริหารส่วนตำบลเทพราช ได้ประกาศคุณภาพจริยธรรมของพนักงานส่วนตำบลและ ลูกจ้างขององค์การบริหารตำบล   ดังนี้
1. พนักงานส่วนตำบลและลูกจ้างองค์การบริหารส่วนตำบลเทพราช จะพึงปฏิบัติหน้าที่ด้วย
ความซื่อสัตย์และเที่ยงธรรม
2. พนักงานส่วนตำบลและลูกจ้างองค์การบริหารส่วนตำบลเทพราช  จะพึงปฏิบัติหน้าที่
ราชการด้วยความอุตสาหะ  เอาใจใส่ระมัดระวังรักษาประโยชน์ของทางราชการ อย่างเต็มกำลังความสามารถ
3. พนักงานส่วนตำบลและลูกจ้างองค์การบริหารส่วนตำบลเทพราช จะพึงปฏิบัติตนต่อ
ผู้ร่วมงาน ด้วยความสุภาพเรียบร้อย รักษาความสามัคคีและไม่กระทำการอย่างใดที่เป็นการกลั่นแกล้งกัน
4. พนักงานส่วนตำบลและลูกจ้างองค์การบริหารส่วนตำบลเทพราช  จะพึงต้อนรับให้ความ
สะดวกให้ความเป็นความธรรม  
**************************

ภาคผนวก


คำสั่งองค์การบริหารส่วนตำบลเทพราช
ที่  ๒๔๓ / ๒๕๕๔
เรื่อง  แต่งตั้งคณะกรรมการจัดทำแผนอัตรากำลัง  ๓  ปี
.............................................................
ตามที่คณะกรรมการพนักงานส่วนตำบลจังหวัดนครศรีธรรมราช  ได้มีมติเห็นชอบประกาศกำหนดตำแหน่งพนักงานส่วนตำบล  โดยผู้ว่าราชการจังหวัดนครศรีธรรมราชได้ลงนามประกาศ  เมื่อวันที่  ๙  ธันวาคม  ๒๕๔๕  กำหนดแนวทางให้องค์การบริหารส่วนตำบลจัดทำแผนอัตรากำลัง  ๓  ปี  เพื่อเป็นกรอบในการกำหนดตำแหน่งการปฏิบัติหน้าที่ของพนักงานส่วนตำบลให้สอดคล้องกับภารกิจหน้าที่และงบประมาณรายจ่ายขององค์การบริหารส่วนตำบล
องค์การบริหารส่วนตำบลเทพราช  จึงแต่งตั้งคณะกรรมการจัดทำแผนอัตรากำลัง  ๓ ปี(ปีงบประมาณ  พ.ศ.๒๕๕๕ – ๒๕๕๗)  ขององค์การบริหารส่วนตำบลเทพราช  ประกอบด้วย
1. นายทวีโชค  สมเก่า

นายก อบต.เทพราช


ประธานกรรมการ
2. นายสมชาย  มีทรัพย์

ปลัด อบต.เทพราช


กรรมการ
3. นางรามาวดี  นงค์นวล

รองปลัด อบต.เทพราช


กรรมการ
4. นายฉลอง  บุญแสวง

หัวหน้าส่วนโยธา


กรรมการ
5. นางสาวโสภิต  จิตเขม้น

หัวหน้าส่วนการคลัง


กรรมการ
6. นางเบญจวรรณ  ขาวเขียว  
หัวหน้าสำนักงานปลัด อบต.

กรรมการ
7. นายสุธรรม  แก้วสีขาว

บุคลากร



เลขานุการ

ให้ผู้ที่ได้รับการแต่งตั้งวิเคราะห์ปัญหา ความต้องการ อำนาจหน้าที่ขององค์การบริหารส่วนตำบลเทพราช  งบประมาณรายจ่าย การวางแผนอัตรากำลัง  จัดทำกรอบอัตรากำลัง เพื่อให้สอดคล้องกับภารกิจหน้าที่ขององค์การบริหารส่วนตำบลเทพราช ต่อไป
ทั้งนี้  ตั้งแต่บัดนี้เป็นต้นไป
สั่ง  ณ  วันที่  ๒๗ มิถุนายน พ.ศ. ๒๕๕๔





      (นายทวีโชค  สมเก่า)

               นายกองค์การบริหารส่วนตำบลเทพราช
สำเนารายงานการประชุม

ประกาศองค์การบริหารส่วนตำบลเทพราช
เรื่อง   โครงสร้างส่วนราชการและการแบ่งส่วนราชการภายใน ขององค์การบริหารส่วนตำบลเทพราช
----------------------


อาศัยอำนาจตามความในข้อ ๒๒๙, ๒๓๐, ๒๓๑ และ ๒๓๒ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การ บริหารส่วนตำบล ลงวันที่ ๙ ธันวาคม ๒๕๔๕ และแก้ไขเพิ่มเติมถึงวันที่ ๑ ตุลาคม ๒๕๕๒ ประกอบมติคณะกรรมการพนักงานส่วนตำบลจังหวัดนครศรีธรรมราช ในการประชุมครั้งที่ ๙/๒๕๕๔ เมื่อวันที่ ๒๖ สิงหาคม ๒๕๕๔ เห็นชอบให้องค์การบริหารส่วนตำบลเทพราช ประกาศโครงสร้างส่วนราชการและจัดแบ่งส่วนราชการภายในของส่วนราชการต่าง ๆ ดังนี้

๑. สำนักงานปลัดองค์การบริหารส่วนตำบล  ให้มีหน้าที่ความรับผิดชอบเกี่ยวกับราชการทั่วไปขององค์การบริหารส่วนตำบล และส่วนราชการที่มิได้กำหนดให้เป็นหน้าที่ของกอง หรือส่วนราชการใด ในองค์การบริหารส่วนตำบลโดยเฉพาะ รวมทั้งกำกับและเร่งรัดการปฏิบัติราชการของส่วนราชการ ในองค์การบริหารส่วนตำบลให้เป็นไปตามนโยบาย แนวทาง และแผนการปฏิบัติราชการขององค์การบริหารส่วนตำบล  มีการแบ่งส่วนราชการภายในออกเป็น  ๓  งาน  ดังนี้


๑.๑  งานบริหารงานทั่วไป   มีหน้าที่เกี่ยวกับ
· งานสารบรรณขององค์การบริหารส่วนตำบล
· งานเกี่ยวกับการเลือกตั้ง
· งานเลขานุการและงานประชุมสภาองค์การบริหารส่วนตำบล 
ฝ่ายบริหารองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง
· งานบริหารงานบุคคลของพนักงานส่วนตำบล ลูกจ้างประจำและพนักงานจ้าง
· งานขอพระราชทานเครื่องราชอิสริยาภรณ์เหรียญจักรพรรดิมาลาและผู้ทำ
คุณประโยชน์
· งานจัดทำแผนพัฒนาบุคลากร
· งานจัดทำแผนอัตรากำลัง 3 ปี
· งานจัดทำกรอบอัตรากำลังพนักงานจ้าง 4 ปี
· งานจัดทำงบประมาณรายจ่ายประจำปีขององค์การบริหารส่วนตำบลและ
งบประมาณรายจ่ายเพิ่มเติม
· จัดทำแผนพัฒนาการศึกษาขององค์การบริหารส่วนตำบล
· ควบคุม ดูแลการปฏิบัติงานของผู้ดูแลเด็ก
· ส่งเสริม สนับสนุนการฝึกอบรม ศึกษาดูงานให้ผู้ดูแลเด็กหรือผู้ที่เกี่ยวข้องกับ
การศึกษา
· จัดกิจกรรมศูนย์พัฒนาเด็กเล็ก
· จัดให้มีแหล่งเรียนรู้ในชุมชน
· จัดเข้าค่ายวิชาการและตอบปัญหาทางวิชาการ
· จัดกิจกรรมประเพณีและวัฒนธรรมต่าง ๆ  เช่น ประเพณีรดน้ำดำหัวผู้สูงอายุ
ประเพณีชักพระ ประเพณีงานลอยกระทง เป็นต้น
· จัดกิจกรรมการแข่งขันกีฬา 
· สำรวจข้อมูลประชากรเพื่อจัดทำแผนปฏิบัติงานพัฒนาชุมชน
· สำรวจข้อมูลผู้สูงอายุ ผู้พิการ ผู้ป่วยโรคเอดส์
· ดำเนินการและสนับสนุนให้มีการรวมกลุ่มของประชาชนเป็นที่ปรึกษาใน
การพัฒนาชุมชนในท้องถิ่นงานพัฒนาประชาชนในท้องถิ่น
· ให้คำแนะนำและฝึกอบรมประชาชนในท้องถิ่นตามวิธีการและหลักการพัฒนา
ชุมชน
· อำนวยความสะดวกและประสานงานกับหน่วยงานอื่น ๆ ที่เกี่ยวข้องเพื่อ
ช่วยเหลือประชาชนในทุกด้าน
· ติดตามผลงานและจัดทำรายงาน
· จัดทำแผนการป้องกันและบรรเทาสาธารณภัย
· ระงับอัคคีภัย
· ป้องกันและบรรเทาอันตรายจาก อุทกภัย วาตภัยและภัยพิบัติต่าง ๆ
· การอพยพผู้ประสบภัยและทรัพย์สิน
· ช่วยเหลือสงเคราะห์ผู้ประสบภัย
· ฟื้นฟูบูรณะสิ่งชำรุดเสียหายให้คืนสภาพเดิม
· ฝึกอบรม ทบทวน ศึกษาดูงานอาสาสมัครป้องกันภัยฝ่ายพลเรือน
· งานอื่นๆ ที่เกี่ยวข้องหรือได้รับมอบหมาย

๑.๒ งานนโยบายและแผน   มีหน้าที่เกี่ยวกับ
· งานรวบรวมวิเคราะห์และให้บริการข้อมูลสถิติที่จำเป็นต้องนำมาใช้ใน
การวางแผนและการประเมินผลตามแผนทุกระดับ
· งานจัดเตรียมเอกสารที่ใช้ประกอบพิจารณาวางแผนองค์การบริหาร
ส่วนตำบลและหน่วยงานหรือองค์กรที่เกี่ยวข้อง
· งานจัดทำแผนพัฒนายุทธศาสตร์ แผนพัฒนา 3 ปีและแผนประจำปี
· งานติดตามประเมินผลการดำเนินงานตามแผนพัฒนาองค์การบริหารส่วนตำบล
· งานติดตามและประเมินผลการดำเนินงานตามโครงการพิเศษและตาม
นโยบายของทางราชการ
· งานจัดทำงบประมาณรายจ่ายประจำปีขององค์การบริหารส่วนตำบลและ
งบประมาณรายจ่ายเพิ่มเติม 
· งานอื่น ๆ ที่เกี่ยวข้องหรือตามที่ได้รับมอบหมาย

๑.๓ งานกฎหมายและคดี   มีหน้าที่เกี่ยวกับ
· งานกฎหมายเกี่ยวกับการพิจารณา วินิจฉัยปัญหา ข้อกฎหมาย ร่างและ
พิจารณา ตรวจร่างข้อบังคับ  กฎ ระเบียบ และคำสั่งที่เกี่ยวข้อง
· งานนิติกรรม รวบรวมข้อเท็จจริงและพยานหลักฐานเพื่อดำเนินการตามกฎหมาย
· งานสอบสวน ตรวจพิจารณาดำเนินการเกี่ยวกับวินัยพนักงานและลูกจ้าง 
การร้องทุกข์หรืออุทธรณ์
· งานสอบสวนและเปรียบเทียบการกระทำที่ละเมิดข้อบังคับ
· งานอื่น ๆ ที่เกี่ยวข้องหรือตามที่ได้รับมอบหมาย
๒. ส่วนการคลัง  มีหน้าที่ความรับผิดชอบเกี่ยวกับงานการจ่าย การรับ การนำส่งเงิน การเก็บรักษาเงิน และเอกสารทางการเงิน การตรวจสอบใบสำคัญ ฎีกางานเกี่ยวกับเงินเดือน ค่าจ้าง ค่าตอบแทน  เงินบำเหน็จ บำนาญ เงินอื่น ๆ งานเกี่ยวกับการจัดทำงบประมาณ ฐานะทางการเงิน การจัดสรรเงินต่าง ๆ การจัดทำบัญชีทุกประเภท ทะเบียนคุมเงินรายได้ และรายจ่ายต่าง ๆ การควบคุมการเบิกจ่าย งานทำงบทดลองประจำเดือน ประจำปี งานเกี่ยวกับการพัสดุขององค์การบริหารส่วนตำบลและงานอื่น ๆ ที่เกี่ยวข้องและได้รับมอบหมาย  มีการแบ่งส่วนราชการภายในเป็น ๔ งาน  ดังนี้
๒.๑ งานการเงิน
· การรับ การนำส่งเงิน  การเก็บรักษาเงิน  และเอกสารทางการเงินการจัดสรรเงินต่าง ๆ
· งานตรวจสอบการเบิกจ่ายเงินทุกประเภท
· งานควบคุมและจัดทำทะเบียนงบประมาณรายจ่าย
· งานจัดทำบัญชีและทะเบียนที่เกี่ยวข้องทุกประเภท
· งานจัดทำงบประมาณการรายรับ และรายจ่ายประจำปีงบประมาณ
· งานอื่น ๆ ที่เกี่ยวข้องหรือได้รับมอบหมาย


๒.๒ งานบัญชี



- งานการบัญชี



- งานทะเบียนการควบคุมเบิกจ่ายเงิน



- งานงบการเงินและงบทดลอง



- งานแสดงฐานะทางการเงิน
- งานอื่นๆ ที่เกี่ยวข้องหรือได้รับมอบหมาย


๒.๓ งานพัฒนาและจัดเก็บรายได้  มีหน้าที่เกี่ยวกับ
· งานวางแผนการจัดเก็บรายได้และแก้ไขปัญหาอุปสรรคในการจัดเก็บรายได้
· งานประชาสัมพันธ์เกี่ยวกับการชำระภาษีอากร
· งานการจัดทำแผนที่และทะเบียนทรัพย์สิน
· งานจัดเก็บและชำระเงินรายได้จากภาษีอากร ค่าธรรมเนียมและรายได้อื่น ๆ
· งานจัดทำประกาศให้มายื่นแบบแสดงรายการทรัพย์สินเพื่อชำระภาษี
· งานเก็บรักษาและนำส่งเงินประจำวัน
· งานเก็บรักษาและเบิกจ่ายแบบพิมพ์ต่าง ๆ 
· งานเก็บรักษาเอกสารและหลักฐานการเสียภาษี  ค่าธรรมเนียมและรายได้อื่นๆ
· งานอื่น ๆ ที่เกี่ยวข้องหรืองานอื่นที่ได้รับมอบหมาย
๒.๓ งานทะเบียนทรัพย์สินและพัสดุ  มีหน้าที่เกี่ยวกับ
· งานการจัดซื้อจัดจ้าง
· งานจัดทำทะเบียนพัสดุ
· งานตรวจสอบการรับจ่ายพัสดุ และการเก็บรักษาพัสดุ และการจำหน่ายพัสดุ
· งานอื่นๆ ที่เกี่ยวข้องหรืองานอื่นที่ได้รับมอบหมาย
๓. ส่วนโยธา  มีหน้าที่ความรับผิดชอบเกี่ยวกับการสำรวจ ออกแบบ การจัดทำข้อมูลทางด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบ การตรวจสอบ การก่อสร้าง งานควบคุมอาคารตามระเบียบกฎหมาย งานแผนการปฏิบัติ งานการก่อสร้างและซ่อมบำรุง การควบคุมการก่อสร้างและซ่อมบำรุง งานแผน งานด้านวิศวกรรม เครื่องจักรกล การรวบรวมประวัติติดตาม ควบคุมการปฏิบัติงานเครื่องจักรกล การควบคุม การบำรุงรักษาเครื่องจักรกลและยานพาหนะ งานเกี่ยวกับแผนงาน  ควบคุม  เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิงและงานอื่นที่เกี่ยวข้องและที่ได้รับมอบหมาย มีการแบ่งส่วนราชการภายในเป็น ๑ งาน  ดังนี้

๓.๑ งานก่อสร้าง   มีหน้าที่เกี่ยวกับ


- งานก่อสร้างและบูรณะซ่อมแซมโครงสร้างพื้นฐาน


- งานออกแบบและควบคุมการก่อสร้าง


- งานประสานสาธารณูปโภค


- งานผังเมืองและสถาปัตยกรรม
- งานอื่นๆ ที่เกี่ยวข้องหรือได้รับมอบหมาย





จึงประกาศให้ทราบโดยทั่วกัน
     
ประกาศ ณ วันที่  ๑๖ กันยายน พ.ศ.๒๕๕๔
(ลงชื่อ)








 (นายทวีโชค  สมเก่า)

ตำแหน่งนายกองค์การบริหารส่วนตำบลเทพราช



ปลัดองค์การบริหารส่วนตำบล


(นักบริหารงาน อบต. ๗)





รองปลัดองค์การบริหารส่วนตำบล


(นักบริหารงาน อบต. ๖)





ส่วนโยธา


(นักบริหารงานช่าง ๗)





ส่วนการคลัง


(เจ้าหน้าที่บริหารงานการเงินและบัญชี ๕)





สำนักงานปลัด อบต.


(นักบริหารงานทั่วไป ๖)





งานบริหารทั่วไป


งานนโยบายและแผน


งานกฎหมายและคดี





๑. งานก่อสร้าง





งานการเงิน


งานบัญชี


งานพัฒนาและจัดเก็บรายได้


งานทะเบียนทรัพย์สินและพัสดุ





สำนักงานปลัด อบต.


(นักบริหารงานทั่วไป ๖)





งานกฎหมายและคดี





งานบริหารทั่วไป





งานนโยบายและแผน





หัวหน้าส่วนการคลัง


(เจ้าหน้าที่บริหารงานการเงินและบัญชี ๕)








งานทะเบียนทรัพย์สินและพัสดุ





งานพัฒนาและจัดเก็บรายได้





งานการเงิน





หัวหน้าส่วนโยธา


(นักบริหารงานช่าง ๗)








งานก่อสร้าง











งานบัญชี








